વડોદરા : કોરોના વૅક્સિનના કારણે બે દીકરીઓએ ગુમાવી પિતાની છત્રછાયા?\nમૃતકના સાળા હિતેશ સોલંકી

જ્યારે વડોદરા મહાનગરપાલિકામાં સફાઈકર્મી તરીકે ફરજ બજાવતા જિજ્ઞેશ સોલંકીનું કોરોનાની રસી મુકાવ્યા બાદ થયેલ આકસ્મિક મૃત્યુનું કારણ તેમના સાળા હિતેશ સોલંકીને પૂછવામાં આવ્યું ત્યારે તેમણે કંઈક આવો જવાબ આપ્યો. જોકે, તંત્ર એમનું મૃત્યુ કોરોના વૅક્સિનને કારણે નથી થયું એમ કહે છે. 

હિતેશ સોલંકી 30 વર્ષીય જિજ્ઞેશ સોલંકી, જેઓ વડોદરા મહાનગરપાલિકના વૉર્ડ નંબર નવમાં સફાઈકર્મી તરીકે કાર્યરત્ હતા, તેમના મૃત્યુ અગાઉની ક્ષણો અંગે વાત કરતાં આગળ કહે છે કે, “વૅક્સિન મુકાવીને તેઓ ઘરે આવીને નહાવા ગયા. નાહીને બહાર નીકળ્યા અને તેમણે કપડાં પહેર્યાં, પછી તેઓ તરત જ પથારી પર પડી ગયા. આ દૃશ્ય જોઈ તાત્કાલિક તેમને હૉસ્પિટલ લઈ જવા માટે 108 બોલાવી અને તેમને હૉસ્પિટલ લઈ આવ્યા, પરંતુ અહીં તેમનું મૃત્યુ નીપજ્યું.”

27 જાન્યુઆરી, 2021ના રોજ ભારતમાં કોરોનાના પ્રથમ દર્દી મળી આવ્યાની વાતને એક વર્ષ પૂરું થયું છે. આ એક વર્ષ દરમિયાન ભારત સહિત સમગ્ર વિશ્વમાં કરોડો દર્દીઓને કોરોના વાઇરસનો ચેપ લાગ્યો, લાખોની સંખ્યામાં લોકોનાં મૃત્યુ થયાં. 

કોરોના વાઇરસ સામે રક્ષણ આપતી રસીઓ વિકસાવી લેવાઈ છે અને રસીકરણની કામગીરી જારી છે, ત્યારે પાછલા સમગ્ર વર્ષ દરમિયાન આ મહામારીથી ત્રસ્ત થઈ ચૂકેલા લોકોએ રાહતનો શ્વાસ લીધો છે. પરંતુ હવે કોરોનાની રસી સાથે જોડાયેલા કેટલાક ચિંતાજનક સમાચારો સામે આવવા લાગ્યા છે. 

આવા જ એક સમાચાર છે વડોદરા મ્યુનિસિપલ કૉર્પોરેશનના સફાઈકર્મી જિજ્ઞેશ સોલંકીના મૃત્યુના. તેમના પરિવારનો દાવો છે કે તેમનું મૃત્યુ કોરોનાની રસી મુકાવવાના કારણે નીપજ્યું છે. 

જિજ્ઞેશભાઈને સુદામાપુરી અર્બન પ્રાયમરી હેલ્થ સેન્ટર ખાતે કોરોના સામે રક્ષણ આપતી રસી કોવિશિલ્ડ આપવામાં આવી હતી. 

નોંધનીય છે કે હાલ સમગ્ર દેશમાં કોરોનાની મહામારીમાં ફ્રન્ટલાઇન વર્કર તરીકે કાર્ય કરતાં લોકોને રસી આપવાનું કાર્ય જોરશોરથી ચાલી રહ્યું છે. 

આવી પરિસ્થિતિમાં રસી મુકાવવાથી કથિતપણે થયેલા મૃત્યુના સમાચારે ફરી વાર સામાન્ય લોકોની ચિંતામાં વધારો કરી દીધો છે. 

નોંધનીય છે કે હાલ ભારતમાં એસ્ટ્રાઝેનેકા અને ઑક્સફર્ડ યુનિવર્સિટી દ્વારા વિકસિત કોવિશિલ્ડ અને સ્થાનિક કંપની ભારત બાયોટૅક દ્વારા વિકસિત કૉવૅક્સિન આપવાનું કાર્ય જોરશોરથી ચાલી રહ્યું છે. 

રસીકરણના પ્રથમ તબક્કામાં મેડિકલ સ્ટાફ, સુરક્ષાદળના જવાનો, પોલીસકર્મીઓ અને સફાઈકર્મીઓને પ્રાથમિકતા આપવામાં આવી છે. 

અહીં નોંધવું ઘટે...\n\ntl;dr:
“વૅક્સિનના કારણે જ તેમનું મૃત્યુ થયું છે. સવારે 10.30 વાગ્યે તેમણે વૅક્સિન મુકાવી છે. તેના બે-ત્રણ કલાકમાં જ જો માણસ મરી જાય તો એવું શા કારણે બન્યું હશે?, એ તો તમે પણ સમજી શકો છો. આ વૅક્સિનના કારણે જ બન્યું છે.”